stanford-oval/wikipedia huggingface dataset:
Nationalismi Euroopassa
1900-luku > Toisen maailmansodan jälkeen

Nationalismi painui aatteena Euroopassa taka-alalle toisen maailmansodan jälkeen, kun uuden sodan pelossa ryhdyttiin perustamaan voimakkaita ylikansallisia järjestöjä (YK, Nato, Varsovan liitto, EEC). Neuvostoliitossa ja itäblokin maissa nationalismi pyrittiin kitkemään pois. Tuolloisista Euroopan valtionpäämiehistä Ranskan presidentti Charles de Gaulle edusti kuitenkin edelleen nationalisteja. De Gaullen päätöksellä Ranska vetäytyi Naton sotilaallisesta toiminnasta helmikuussa 1966. Hän myös vastusti Yhdistyneen kuningaskunnan jäsenyyttä EEC:ssä.
Vuonna 1959 baskit perustivat Espanjassa järjestön nimeltä Euskadi Ta Askatasuna. Se ajoi Baskimaan itsenäisyyttä Espanjasta terroristisin keinoin.
1900-luku > Jugoslavian hajoamissodat

Jyrkkä nationalismi aiheutti monista etnisistä ryhmistä koostuneen Jugoslavian hajoamiseen liittyneet sodat Balkanilla 1990-luvulla.
1900-luku > Neuvostoliiton perintö

Baltian maihin syntyi Neuvostoliiton hajoamisen jälkeen uudet kansallisvaltiot, joissa asui edelleen satojatuhansia venäläisiä. Kantaväestön ja neuvostoajan siirtolaisten etujen ja oikeuksien yhteensovittaminen oli monimutkainen ja tunteita herättänyt ongelma. Edesmenneen imperiumin hallitseva etninen ryhmä olikin yhtäkkiä uusien kansallisvaltioiden syrjäytetty vähemmistö. Suuri osa Viron ja Latvian venäläisistä jäi ilman kansalaisoikeuksia, koska heidän olisi pitänyt anoa niitä. Baltian nationalistit yrittivät vahvistaa omaa asemaansa suhteessa yksikieliseen venäläisyhteisöön kansalaisuuslakien lisäksi myös kielilaeilla. Vuonna 1999 Latvian parlamentti hyväksyi lain, jossa säädettiin, että julkisten virastojen ja laitosten sekä tietyillä aloilla toimineiden yksityisten yritysten tulisi hoitaa tehtävänsä ja liiketoimensa latviaksi. Uusi laki tuomittiin kansainvälisesti, ja Latvian presidentti esti lain voimaantulon veto-oikeudellaan.
200o-luku > Katalonia

Kataloniassa käynnistyi taloudellista riippumattomuutta ajanut itsenäisyysliike vuonna 2013. Vuoden 2015 alueparlamenttivaaleja varten muodostettiin vaaliliitto Junts pel Sí, joka kannatti Katalonian itsenäistymistä Espanjasta. Katalonian parlamentti äänesti alueen itsenäisyydestä 27. lokakuuta 2017 ja julisti Katalonian tasavallan perustetuksi. Espanjan keskushallinto mitätöi Katalonian itsenäisyysjulistuksen ja otti itsehallintoalueen suoraan hallintaansa. Espanjan senaatti päätti itsehallintoelinten siirtämisestä väliaikaisesti keskushallinnosta riippuvaisiksi.
200o-luku > Radikaali oikeisto

Radikaalit oikeistolaiset puolueet ja liikkeet tavoittelevat usein kansakunnan vahvistamista etnisen yhdenmukaisuuden ja perinteisiin arvoihin palaamisen kautta. Nykypäivän Ranskassa radikaalia oikeistoa edustaa Kansallinen liittouma -niminen puolue, Saksassa puolestaan Vaihtoehto Saksalle. Molemmat puolueet ovat menestyneet parlamenttivaaleissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rise of nationalism in Europe
Museo del Risorgimento -nimisen italialaisen museon kokoelmiin kuuluva maalaus.
Sinn Féinin kannattajat marssivat Kilkennyssä.
Etniset ryhmät Baltiassa vuonna 2018.
Käännös suomeksi
Luminor

| Luminor Bank AS |
| --- | --- |

Perustettu:  2017
Toimitusjohtaja:  Erkki Raasuke
Kotipaikka:  Tallinna, Viro
Toiminta-alue:  Viro, Latvia, Liettua
Toimiala:  rahoitus
Henkilöstö:  n. 3 000 (2018)
Omistaja:  Blackstone (60 %)
Kotisivu:  www.luminor.ee
Infobox OKVirheellinen NIMI-arvo: 
Luminor Bank AS on virolainen pankki, joka toimii Viron lisäksi paikallisten sivuliikkeiden ja tytäryhtiöiden kautta myös Latviassa ja Liettuassa. Luminor on Baltian maiden kolmanneksi suurin pankki.
Historia

Luminor perustettiin syksyllä 2017, kun pohjoismaiset Nordea ja DNB yhdistivät Baltian maiden liiketoimintansa. Pankit olivat tiedottaneet yhdistymisaikeesta alun perin kesällä 2016. Nordea ja DNB sopivat uuden pankin äänioikeuden jakamisesta keskenään puoliksi, mutta Luminorin taloudellisista oikeuksista Nordea sai 56,5 % ja DNB puolestaan 43,5 %. Aloittaessaan toimintansa Luminorille siirtyi noin 930 000 DNB:n ja noin 350 000 Nordean vanhaa asiakasta.
Nordea ja DNB tiedottivat syyskuussa 2018, että ne myyvät 60 prosentin osuuden Luminorista pääomasijoitusyhtiö Blackstonelle. Kaupan jälkeen sekä Nordealle että DNB:lle jäi noin 20 prosentin osuus Luminorista. Blackstone teki kuitenkin myös sopimuksen Nordean kanssa sen osuuden ostamisesta tulevien vuosien aikana, kun taas DNB oli ilmaissut halukkuutensa jatkaa Luminorin omistajien joukossa. Blackstonen edustajat katsoivat, että pääomasijoittajana he saattaisivat tähdätä pankin pörssilistaukseen muutaman vuoden päästä.
Aiheesta muualla

Luminor (viroksi, englanniksi, venäjäksi)
Pattijoki (taajama)

Pattijoen kirkko.
Pattijoki.
Pattijoki on kaupunginosa Raahen kaupungissa. Kaupunginosa sijaitsee valtatien 8 läheisyydessä, noin 5 kilometriä kaupungin keskustasta itään. Kaupunginosa oli aiemmin vuoden 2003 alussa lakkautetun Pattijoen kunnan keskus. Pattijoen kirkonkylä sijaitsee kaupunginosassa, joka on osa Raahen keskustaajamaa.
Pattijoella sijaitsee muun muassa vuonna 1912 rakennettu kirkko ja vuonna 1988 rakennettu vesitorni. Kaupunginosan halki virtaa Perämereen laskeva Pattijoki.
Kulttuurihistoriallisesti kirkko ja lähiympäristö ovat valtakunnallisesti arvokasta aluetta. Alueella sijaitsee muun muassa vuosina 1896–1897 rakennettu Pattijoen silta. Yksiaukkoinen kiviholvisilta ja joen rantamaisema on valtakunnallinen suojelukohde. 
Kiviholvisillan kautta kulkeva tie on osa kulttuurihistoriallisesti merkittävää Pohjanmaan rantatietä.
Pensassiepot (suku)

| Pensassiepot (suku) |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Pensassiepot Peneothello  Mathews, 1920
Katso myös
   Pensassiepot (suku) Wikispeciesissä   Pensassiepot (suku) Commonsissa 
Infobox OKVirheellinen NIMI-arvo: 
Pensassiepot (Peneothello) on pensassieppojen heimoon kuuluva varpuslintusuku. Pensassieppojen sukuun kuuluu BirdLifen mukaan 5 lajia.
Pensassieppoihin kuuluvia lajeja

Mangrovesieppo (Peneothello pulverulenta)
Nokipensassieppo (Peneothello cyanus)
Pikkupensassieppo (Peneothello bimaculata)
Savupensassieppo (Peneothello cryptoleuca)
Vuoripensassieppo (Peneothello sigillata)
Aiheesta muualla

ITIS: Peneothello (englanniksi)
Marcus Wandt

| Marcus Wandt |
| --- | --- |
 Wandt vuonna 2022.
Henkilötiedot
Syntynyt: 22. syyskuuta 1980 (ikä 44)
Kansalaisuus:  ruotsalainen
Ammatti:  hävittäjälentäjä, sähköinsinööri
Ura
Valittu avaruuslentäjäksi:  2022
 Nimikirjoitus
Lennot
 Axiom Mission 3 (2024) 
Marcus Wandt (s. 22. syyskuuta 1980) on ruotsalainen sotilaslentäjä, sähköinsinööri ja astronautti. Hän on työskennellyt vuodesta 2007 Saabin hävittäjäkoelentäjänä Linköpingissä. Vuonna 2022 hänet valittiin Euroopan avaruusjärjestön (ESA) avaruuslentäjäkoulutukseen, ja seuraavana vuonna ESA teki Axiom Space -yrityksen kanssa sopimuksen Wandtin kuljettamisesta kansainväliselle avaruusasemalle. Laukaisu tapahtui 18. tammikuuta 2024 SpaceX:n Falcon 9 -raketilla Kennedyn avaruuskeskuksesta. Hänestä tuli näin kolmas Ruotsin kansalainen avaruudessa Christer Fuglesangin ja Jessica Meirin jälkeen. Wandt palasi maahan 9. helmikuuta 2024.
Wandt on kotoisin Hammarösta.
Aiheesta muualla

Kuvia tai muita tiedostoja aiheesta Marcus Wandt Wikimedia Commonsissa
Pepe López

López vuonna 2018.
Pepe López (s. 17. elokuuta 1995, Espanja) on espanjalainen ralliautoilija. Hän kilpailee WRC2-sarjassa ja hänen kartalukijansa on Borja Rozada. López on viisinkertainen Espanjan rallisarjan mestari.
Margreet Honig

Margreet Honig (s. 1938) on alankomaalainen laulupedagogi, joka oli itse alun perin sopraanolaulaja.
Honig opiskeli Amsterdamin konservatoriossa Annie Hermesin ja Corry Bijsterin johdolla. Sitten hän sai opetusta Evelyn Learilta Yhdysvalloissa ja Pierre Bernacilta Pariisissa. Bernacin johdolla Honig päätti omistautua ranskalaiseen ohjelmistoon. Hän piti resitaaleja pianisti Rudolf Jansenin kanssa ja esiintyi monien orkesterien ja muiden kokoonpanojen kanssa. Hän myös äänitti Kenneth Montgomeryn johtaman alankomaalaisen Radio Kamer Orkesterin kanssa. Honigia kuultiin usein Alankomaiden radiossa.
Honig on myöhemmällä urallaan keskittynyt työhönsä musiikkipedagogiikassa. Hän on opettanut Rotterdamin sekä Amsterdamin konservatorioissa ja ollut vierailevana luennoitsijana Conservatoire national supérieur de musique et de danse de Lyonissa. Honig on pitänyt mestarikursseja muun muassa Zürichin, Baselin ja Luzernin konservatorioissa sekä Lontoon Royal Academy of Musicissa ja Philadelphian Curtis Institute of Musicissa. Honig on saavuttanut kansainvälistä tunnustusta monien menestyneiden laulajien valmentajana. Hänen oppilaidensa joukossa on ollut Magdalena Kožená. Stefan Haupt ohjasi, tuotti ja käsikirjoitti Margreet Honigia koskevan elokuvan Margreet Honig – Der freie Ton, jonka ensi-ilta pidettiin tammikuussa 2023.
Pepe Kalle

Pepe Kalle vuonna 1978.
Pepe Kalle (30. marraskuuta 1951 – 28. marraskuuta 1998) oli kinshasankongolainen soukous-muusikko. Hän levytti 20-vuotisen uransa aikana yli kolmesataa laulua ja kaksikymmentä albumia. Pepe Kallen oikea nimi oli Kabasele Ya Mpanya, mutta hänet tunnetaan paremmin taiteilijanimellään.
Pepe Kalle aloitti uransa yhtyeessä African Jazz. Myöhemmin hänestä tuli Lipua Lipua -yhtyeen laulaja. Lipua Lipuasta lähdettyään Pepe Kalle perusti yhtyeen Empire Bakuba. Myöhäisellä urallaan Pepe Kalle toimi sooloartistina ja teki yhteistyötä muun muassa Lutumba Simaron ja Nyoka Longon kanssa. Kallen sooloalbumeihin kuuluu muun muassa Gigantafrique (1990).
Pepe Kalle kuoli sydänkohtaukseen vuonna 1998.
Pepe Jürgens

Peter "Pepe" Jürgens on suomalainen urheilutoimittaja ja -selostaja. Hän on tehnyt erilaisia juontotöitä yli 20 vuotta. Hän on työskennellyt Sport FM -radiokanavalle sekä Radio Suomi Popilla ja sittemmin juontanut televisiokanava Nelosella Urheiluaamu-ohjelmaa ja selostanut myös Mestarien liigan jalkapallo-otteluita. Urheilukanavalla hän selostaa muun muassa tenniksen ATP-turnauksia. Jürgens on freelancer. Vuosien saatossa hän on juontanut useita missikisoja, kuten Miss Hot Rod -kisaa. Päätoimenaan Pepe tekee juontotöitä. Hän on entinen jalkapalloilija ja edustanut Suomea myös luutapallon arvoturnauksissa. Jürgens on myös osallistunut NHL-pelisarjan tekemiseen arvioimalla SM-Liigan pelaajia. Jürgens selostaa kaudella 2018 Circuit eMotorsportin tietokonekilpa-ajon SM-sarjaa. Hän on myös selostanut SaiPan otteluita Radio Cityllä.
Pepe Oriola

Pepe Oriola vuonna 2012.
Josep ”Pepe” Oriola Vila (s. 9. heinäkuuta, 1994 Barcelona) on espanjalainen autourheilija.
Hän debytoi vuonna 2011 WTCC-sarjassa kaikkien aikojen nuorimpana kuljettajana. Ennen sitä Oriola aloitti hänen uransa vuonna 2004 Karting-sarjoissa 9-vuotiaana. Vuonna 2009 Oriola ajoi Espanjan SEAT León Supercopa-sarjassa päätöskilpailun sijoittuen podiumille. Vuonna 2010 Oriola ajoi SEAT León Eurocup-sarjassa voittaen kolme kilpailua ja sijoittui loppupisteissä neljänneksi. Vuonna 2011 Hän kilpaili WTCC-sarjassa. Hänestä tuli 16-vuotiaana kaikkien aikojen nuorin sarjassa kilpaillut kuljettaja. Hän keräsi 11 pistettä sijoittuen sarjassa 18:ksi. Vuonna 2012 Oriola jatkaa WTCC-sarjassa.
Margret Göbl

| Mitalit> Maa:   Länsi-Saksa.Naisten taitoluistelu.MM-kilpailut  | Mitalit> Maa:   Länsi-Saksa.Naisten taitoluistelu.MM-kilpailut  | Mitalit> Maa:   Länsi-Saksa.Naisten taitoluistelu.MM-kilpailut  | Maa:   Länsi-Saksa> Naisten taitoluistelu. |
| --- | --- | --- | --- |
|  Pronssia | Praha 1962 | pariluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Länsi-Berliini 1961 | pariluistelu |  |
|  Pronssia | Garmisch-Partenkirchen 1960 | pariluistelu |  |
|  Pronssia | Genova 1962 | pariluistelu |  |
Margret Ningel (o.s. Göbl, 26. kesäkuuta 1938 Nürnberg – 21. kesäkuuta 2013) oli Länsi-Saksaa edustanut saksalainen taitoluistelija.
Göbl kilpaili pariluistelussa yhdessä myöhemmän aviomiehensä Franz Ningelin kanssa. Pari sijoittui Squaw Valleyn talviolympialaisissa 1960 viidenneksi. He saavuttivat yhdessä yhden MM-pronssin ja kolme himmeämpää EM-mitalia.
Ningel kuoli 21. kesäkuuta 2013, 74-vuotiaana.
Margot Loyola

Margot Loyola vuonna 2013.
Ana Margot Loyola Palacios (15. syyskuuta 1918 Linares - 3. elokuuta 2015) oli chileläinen kansanlaulaja sekä Latinalaisen Amerikan perinnemusiikin ja -tanssin tutkija ja kerääjä. Hän opiskeli pianonsoittoa ja laulua kansallisessa konservatoriossa. Hänestä tuli vuonna 1972 Chilen yliopiston professori, ja hän on lisäksi Valparaíson katolilaisen yliopiston emeritusprofessori. Hänelle myönnettiin vuonna 1994 Chilen kansallinen taidepalkinto ja vuonna 2001 Premio a lo Chileno.
Margot van Geffen

| Mitalit | Mitalit | Mitalit |  |
| --- | --- | --- | --- |
|  Margot van Geffen |  Margot van Geffen |  Margot van Geffen |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
|  Kultaa | Tokio 2020 |  |  |
|  Hopeaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Den Haag 2014 |  |  |
|  Kultaa | Lontoo 2018 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Mönchengladbach 2011 |  |  |
|  Kultaa | Amstelveen 2017 |  |  |
|  Kultaa | Antwerpen 2019 |  |  |
|  Hopeaa | Lontoo 2015 |  |  |
|  Pronssia | Boom 2013 |  |  |
Margot van Geffen (s. 23. marraskuuta 1989 Tilburg) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016. Hän voitti olympiakultaa Tokion olympialaisissa 2020.
Van Geffen pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2021 mennessä pelannut 204 maaottelua ja tehnyt niissä 15 maalia. Hän on MM-kilpailuissa voittanut kultaa Den Haagin kotikisoissa 2014 ja Lontoossa 2018. Champions Trophyssa saavutuksina on kultaa vuosina 2011 ja 2018, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuosina 2011, 2017 ja 2019 sekä saanut hopeaa vuonna 2015 ja pronssia vuonna 2013.
Van Geffen edustaa vuonna 2018 seuratasolla HC Den Boschia. Aiemmin hän on pelannut TMHC Forwardissa ja HC Rotterdamissa. Hän on pelipaikaltaan puolustaja.
Pentjärvi

| Pentjärvi |
| --- | --- |
Valtiot:  Suomi
Paikkakunta:  Karjalohja
Vesistöalue ja valuma-alueen tietoja
Laskujoki:  purot Haapjärveen ja Kurkjärveen
Mittaustietoja
Rantaviiva:  2,9 km
Pinta-ala:  19,1 km²
Pentjärvi on pieni humusvaikutteinen järvi Kiskonjoki–Perniönjoki-päävesistössä. Pentjärven rantaviiva on 2,9 kilometriä ja pinta-ala 19,1 hehtaaria. Järvi on pieni ja matala, mutta sille ei ole tehty virallista syvyysluotausta. Pentjärven valuma-alue on pääosin kallioista metsää ja sen rannat ovat paikoitellen hyvin jyrkät.
Järvellä toimii Rahikkalan-Pipolan-Nummijärven vesiensuojeluyhdistys ry.
Aiheesta muualla

JärviWiki (Luettu 9.8.2012)
Syke ja Ely-keskukset, Avoimet ympäristötietojärjestelmät, Pintavesien tila (tiedot haettu 3.11.2016)
Ranta E. 2010. Karjalohjan läntisten järvien perustilan selvitys: Haapjärvi, Kurkjärvi, Nummijärvi, Pentjärvi, Vähäjärvi. Tutkimusraportti 199/2010. Länsi-Uudenmaan vesi ja ympäristö ry. 68 s.
Manfred Gerlach

| Manfred Gerlach |
| --- | --- |
 Gerlach vuonna 1986
Valtioneuvoston puheenjohtaja
 6. joulukuuta 1989 – 5. huhtikuuta 1990  
Edeltäjä:  Egon Krenz
Henkilötiedot
Syntynyt: 8. toukokuuta 1928 Leipzig, Weimarin tasavalta
Kuollut: 17. lokakuuta 2011 (83 vuotta) Berliini, Saksa
Tiedot
Puolue:  Saksan sosialistinen yhtenäisyyspuolue
Manfred Gerlach (8. toukokuuta 1928 Leipzig – 17. lokakuuta 2011 Berliini) oli poliitikko Itä-Saksassa. Hän toimi vuosina 1967–1990 Saksan liberaalidemokraattisen puolueen puhemiehenä. Hän oli Volkskammerin jäsen vuodesta 1949 ja toimi sen puheenjohtajana vuosina 1989–1990. Kommunistisen järjestelmän kukistumisen jälkeen hän oli myös virkaatekevä valtioneuvoston puheenjohtaja eli Itä-Saksan valtionpäämies joulukuusta 1989 huhtikuuhun 1990.
Aiheesta muualla

Kuvia tai muita tiedostoja aiheesta Manfred Gerlach Wikimedia Commonsissa
Markku Gardin

Markku Gardin oli Satakunnan elinkeino-, liikenne- ja ympäristökeskuksen ensimmäinen ylijohtaja vuonna 2010. Hän jäi eläkkeelle joulukuussa 2010. Gardin on koulutukseltaan psykologi ja toimii nykyisin nuorten urheilijoiden mentaalivalmentajana.
Ennen valintaansa Gardin oli Satakunnan Työ- ja elinkeinokeskuksen johtaja.
PetriS Chocolate

PetriS Chocolate on suomalainen 2008 perustettu perheyritys, jonka yrittäjät ovat Petri ja Nina Sirén. Yritys valmistaa ja myy käsinvalmistettuja suklaa- ja konditoriatuotteita. Tuotantotilat sijaitsevat Salossa Helsinki–Turku-moottoritien varrella Halikon Design Hillissä. Yrityksellä on myymälä myös Vanhassa Porvoossa ja Mathildedalin ruukissa sekä verkkokauppa.
Manfred Eigen

| Manfred Eigen |
| --- | --- |

Henkilötiedot
Syntynyt: 9. toukokuuta 1927 Bochum, Saksa
Kuollut: 6. helmikuuta 2019 (91 vuotta)
Kansalaisuus:   Saksalainen
Koulutus ja ura
Tutkinnot:  Göttingenin yliopisto
Väitöstyön ohjaaja:  Arnold Eucken
Instituutti:  Braunschweigin teknillinen yliopisto
Tutkimusalue:  Biofysikaalinenkemia
Tunnetut työt:  Relaksaatiomenetelmä, Hypersykli
Palkinnot:   Nobelin kemianpalkinto (1967)
Manfred Eigen (9. toukokuuta 1927 Bochum – 6. helmikuuta 2019 oli saksalainen reaktiokineetikko, jonka tutkimusalana oli biofysikaalinen kemia. Hänet palkittiin Nobelin kemianpalkinnolla vuonna 1967 kemiallisen reaktion mekanismin selvittämisestä. Vuoden 1967 palkinto oli jaettu Eigenin, Ronald George Wreyford Norrish'in ja George Porter'in kesken.
Akateeminen ura

Eigen palveli toisen maailmansodan aikana Saksan armeijan ilmatorjuntajoukossa ja joutui puna-armeijan sieppaamaksi. Paettuaan, hän yritti opiskelemaan  Göttingeniin, jossa pääsi v. 1945 Göttingenin yliopistoon ilman todistuksia osoitettuaan valintakokeessa osaamisensa. Eigen aloitti geofysiikan opinnoilla,
josta suoritti alemman oppiarvon. Eigen jatkoi opintojaan luonnon tieteissä ja hänen opinto-ohjaajana oli mm. Werner Heisenberg.
Eigen väitteli tohtoriksi v. 1951. Vuodesta 1953 Eigen työskenteli  Göttingenissä Max Planck -instituuttissa fysikaalista kemiaa ja hänet nimitettiin instituutin johtajaksi v. 1964. Eigen luennoi Faraday Society-tiedeyhteisön kokouksessa v. 1964 ensimmäistä kertaa esitelmän relaksatiomenetelmästä, jonka avulla on mahdollista  määrittää reaktion kinetiikkaa nanosekunnin tarkkuudella. Eigen arvioi elämän syntymistä kuvitteellisessa kemiallisten itseäänkopioivien molekyylien autokatalyysimäisillä reaktioilla eräänlaisella sulkeutuvalla kehällä julkaisussaan v. 1971..
Eigen oli saksalaisen akateemisen stipendirahaston (saks. Studienstiftung des deutschen Volkes) presidentti ja Royal Societyn ulkomaalaisjäsen ja National Academy of Sciencesin jäsen. Eigen kuului myös tuomiopäivän kelloa säätelevään toimikuntaan (The Bulletin of the Atomic Scientists, Board of Sponsors). Eigen oli maailman kulttuurineuvoston perustajajäsen.
Pasquotankin piirikunta

Pasquotankin piirikunta (engl. Pasquotank County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 40 568 vuonna 2020. Piirikunnan hallintokeskus on Elizabeth City. Piirikunta on perustettu 1668.
Kuvia piirikunnasta

Elizabeth Cityn keskustaa.
Pasquotankin piirikunnan oikeustalo Elizabeth Cityssä.
Aiheesta muualla

Kuvia tai muita tiedostoja aiheesta Pasquotankin piirikunta Wikimedia Commonsissa
Pattison

Pattison viittaa muun muassa seuraaviin:
Pattisonin telakka, italialainen laivanrakennustelakka
Sukunimi

Ben Pattison (s. 2001), brittiläinen keskimatkojen juoksija
Jim Pattison (s. 1928), kanadalainen liikemies
John M. Pattison (1847–1906), yhdysvaltalainen demokraattipoliitikko
Matty Pattison (s. 1986), eteläafrikkalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pattison”, voi hakea sivunnimihaulla, laajalla sivunnimihaulla tai tekstihaulla.
László Teleki

László Teleki
László Teleki (1811 – 8. toukokuuta 1861) oli unkarilainen poliitikko ja diplomaatti. Hänen veljensä oli kuvernööri József Teleki.
Teleki oli 1839–1842 Transsilvanian maapäivien jäsen. Hänet valittiin 1843 Unkarin ylähuoneen jäseneksi, ja hän liittyi Lajos Kossuthiin. Teleki lähti syyskuussa 1848 Unkarin lähettiläänä Pariisiin. Itävallan hallitus hirtätti hänet kotimaassa maanpetturina kuvaannollisesti. Teleki oli sittemmin unkarilaisten emigranttien johtajia. Hänet vangittiin 1860 Dresdenissä ja luovutettiin Itävallan hallitukselle mutta päästettiin vapaaksi, kun hän lupasi keisarille luopua poliittisesta toiminnasta. Helmikuussa 1861 hänet valittiin Unkarin valtiopäivien alahuoneeseen, jossa hänestä tuli äärimmäisen oppositiopuolueen johtaja. Teleki kuitenkin ampui itsensä 8. toukokuuta samana vuonna, koska hän oli joutunut ristiriitaan keisarille antamansa lupauksen kanssa. Hän kirjoitti murhenäytelmän A kegyencz (1842, 'Suosikki').
Aiheesta muualla

Kuvia tai muita tiedostoja aiheesta László Teleki Wikimedia Commonsissa
Luminoli

| Luminoli |
| --- | --- |

Tunnisteet
IUPAC-nimi:  5-Amino-2,3-dihydro-1,4-ftaaliatsiinidioni
CAS-numero:  521-31-3
PubChem CID:  10638
SMILES:  C1=CC2=C(C(=C1)N)C(=O)NNC2=O
Ominaisuudet
Molekyylikaava:  C8H7N3O2
Moolimassa:  177,16 g/mol
Sulamispiste:  319 °C
Luminoli (5-Amino-2,3-dihydro-1,4-ftaaliatsiinidioni eli C8H7N3O2) on kemiallinen yhdiste, jolla saadaan aikaan kemiluminesenssi, eli luminesenssi-ilmiö, jossa se vapauttaa kirkkaan sinistä valoa. Reaktiossa valon lisäksi ei kuitenkaan vapaudu lämpöä.
Usein kemiluminesenssin aikaansaamiseksi käytetään vetyperoksidia (H2O2) ja jotain hydroksidia veteen liuenneena sekä katalyyttinä toimivaa metallia esimerkiksi rautaa. Katalyytin avulla vetyperoksidi hajotetaan hapeksi ja vedeksi. Katalyyttina saattaa toimia muun muassa veren hemoglobiinin sisältämä rauta ja bioluminesenssissä usein katalyyttinä toimivat erilaiset biologiset entsyymit.
Luminolin moolimassa on 177,16 g/mol, sulamispiste 319 °C ja CAS-numero 521-31-3.
Kemiluminesenssi luminolilla

Luminoli + H2O2 + OH- (+ katalyytti) → Virittynyt Dianioni (3-aminoftaaliatsiini) + O2 → 3-aminoftaaliatsiini + valoa + N2 + H2O (+ katalyytti)
Luminolin käyttötavat

Luminolia hyödynnetään muun muassa verijälkien löytämiseksi poliisitutkinnassa. Tässä kemiluminesenssissä katalyyttinä on veren hemoglobiinin sisältämä rauta. Valotikuissa käytetään useimmiten dibentsoyyliperoksidia (kauppanimi Cyalume), joka aiheuttaa vetyperoksidin kanssa kemiluminesenssin.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti: Luminoli
PubChem (englanniksi)
Luminolin avulla aikaansaatu kemiluminesenssi, jossa vapautuu valoa (hv)
Luminoli ja hemoglobiini.